Tribunalul Dâmboviţa

Dosar nr. ________________

Termen de judecată: ____________
Domnule Preşedinte,

Subscrisa unitatea de învăţământ _______________, cu sediul în _______________, reprezentată legal prin dl./dna. ________________, în calitate de Director, având C.I.F./C.U.I.__________, tel./fax: _______________, e-mail_________, în temeiul dispoziţiilor art. 205 – 208 Cod Procedură Civilă, formulăm prezenta:

ÎNTÂMPINARE
prin intermediul căreia arătăm că suntem de acord cu cererea de chemare în judecată formulată de către Sindicatul Liber Învăţământ Dâmboviţa, aşa cum a fost formulată, având în vedere următoarele considerente:
În fapt, prin cererea de chemare în judecată, reclamantul Sindicatul Liber Învăământ Dâmboviţa solicită obligarea pârâtelor la calcularea, plata, respectiv alocarea drepturilor salariale cuvenite dar neacordate, reprezentând premiul anual aferent anilor 2011 - 2013, cunoscut sub denumirea de al – 13 – lea salariu, sume actualizate în raport de rata inflaţiei până la momentul plăţii efective, către membrii de sindicat, personal didactic, didactic auxiliar/nedidactic, semnatari ai tabelului anexat.

Considerăm întemeiată această solicitare, având în vedere că persoanele menţionate în tabelul anexă la cererea introductivă au avut calitatea de personal contractual la nivelul anilor 2011 - 2013, fiind angajaţi cu contract individual de muncă, şi nu au primit drepturile salariale reprezentând prima anuală, cunoscut şi sub denumirea al 13 lea salariu, aferent anilor în discuţie.

Referitor la Decizia nr. 21 din 18.11.2013 a Înaltei Curţi de Casaţie şi Justiţie, considerăm că aceasta nu se aplică prezentei speţe, întrucât prin aceasta s-a statuat doar cu privire la premiul anual aferent anului 2010, stabilind că acest a fost inclus în majorările salariale acordate în anul 2011.

Altfel spus, în măsura existenţei unui suport legislativ referitor la acordarea celui de-al 13 – lea salariu pentru anii 2011 – 2013, urmează ca doleanţele reclamantului să fie avute în vedere de către instanţa de judecată sesizată cu o atare solicitare.
În temeiul dispoziţiilor art. 411 alin. (1) pct. 2, teza finală Cod Procedură Civilă, vă solicităm judecarea prezentei cauze şi în lipsa noastră.
În drept: art. 205 – 208 Cod Procedură Civilă.

Probe: înscrisuri, reprezentând documente contabile şi orice alte relaţii pe care instanţa de judecată învestită cu soluţionarea pricinii le consideră relevante.

Data                                                             SEMNĂTURA

   _____________                              Unitatea de Învăţământ______________________

                                                                prin reprezentant legal ________________

